text: Kyllinge-producent dømt for 3. gang
  21 april 2015 kl. 05.22
  En tidligere dømt kyllingeproducent fra Haderslev kunne i over et år fortsat vanrøgte tusindvis af kyllinger, selv om Fødevarestyrelsen kendte til sagen.
  Det fremgår af den tredje dom mod kyllingeproducenten, der blev afsagt ved retten i Sønderborg den 26. marts, skriver metroxpress.
  Af sagen fremgår det, at Fødevarestyrelsen gav kyllingeproducenten et påbud i januar 2013 efter de to tidligere domme ? blandt andet for at give kyllingerne for lidt plads.
  Trods politianmeldelsen gik der endnu fem måneder, før Fødevarestyrelsen kom på et såkaldt velfærdsbesøg hos producenten, som nu ? halvandet år efter politianmeldelsen ? er blevet dømt.
  Peter Sandøe, professor i dyreetik på Københavns Universitet, er forarget over Fødevarestyrelsens sløvhed.
  - Det er for dårligt, at der går så lang tid. Myndighederne bør stramme op på deres procedurer, så de altid følger op ret hurtigt de steder, hvor der er grund til at tro, der er problemer, siger professoren til metroxpress.
  Ifølge tal fra Justitsministeriet tog det i 2013 i gennemsnit 402 dage, fra en dyreværnssag blev anmeldt, til der faldt dom.
   - Se hele artiklen fra metroxpress her
  